Fjölskyldan flutti frá París til Nantes en það kom fyrir ekki því að Foucault eldri lést þegar sonurinn var 9 ára . Hann var nærsýnn á öðru auga en fjarsýnn á hinu og má nærri geta að hann hefur ekki orðið fríðari af því . Á unglingsárum smíðaði hann ýmis leikföng , tæki og tól á borð við gufuvél og ritsíma . En svo kom að því að stúdentinn varð að heimsækja spítala í náminu og sá blóð . Foucault eignaðist fáa vini en þó vildi svo til að nokkrir æskuvinir hans urðu síðar frægir vísindamenn , einkum þó eðlisfræðingurinn Armand Hippolyte Louis Fizeau ( 1819 - 1896 ) . Er skemmst frá því að segja að þessi feimni og pasturslitli ungi maður sinnti þessu starfi með miklum ágætum . Verkefnið fólst bæði í því að gera störf vísindamanna skiljanleg og aðgengileg almenningi og eins í að leggja mat á hvers kyns nýjungar og nýmæli . Það tókst þeim fyrstum manna og myndir þeirra sýndu sólblettina vel . Eftir þetta lagði Arago fyrir þessa ungu menn að mæla hraða ljóssins í vatni . Hann hafði haft hug á að gera þetta sjálfur en hafði ekki nógu góða sjón til þess . Hann smíðaði fyrst pendúl sem var þannig hengdur upp að hann gæti hreyfst eða sveiflast jafnt í hvaða stefnu sem er . Hann gerði sér grein fyrir því að jörðin mundi snúast undir pendúlnum og því mundi okkur sýnast sveiflustefnan breytast í sífellu . Ef ásinn er til dæmis upphaflega stilltur þannig að hann vísi á norðurpól himins þá gerir hann það áfram þó að tækið sé fært úr stað . Þannig má sem sé gera sér áttavita sem tekur seguláttavitanum fram í því að hann sýnir ekki segulskekkju heldur vísar á raunverulegan norðurpól jarðar í stað segulpólsins . Þar stóð hann fyrir smíði frábærra stjörnukíkja , gerði margar vísindalegar uppgötvanir og mældi hraða ljóssins með meiri nákvæmni en nokkrum öðrum hafði tekist ; gildið sem hann fékk var innan við hálft prósent frá því rétta . Svo mikið er víst að þessi frægi og eftirminnilegi vísindamaður , " furðufugl vísindanna " eins og hann hefur verið kallaður , lést á heimili sínu í París 11. febrúar 1868 , einungis 49 ára að aldri . Heimildir , lesefni og myndir : O'Connor , J.J. , og E. F. Robertson , grein um Foucault á vefsetri stærðfræði - og tölfræðiskorar Háskólans í St. Andrews : Jean Bernard Léon Foucault .